**Vasiliy Maksimovich Xarlamov** (1909-yil 1-yanvar, Krasnoyarsk – 1986-yil23-mart) – Sovet harbiy dengiz aviatsiyasining uchuvchisi, Sovet Ittifoqi Qahramoni (1940-yil 7-fevral) va mayor (1943-yil 24-sentyabr).

Hayoti
------

Vasiliy Xarlamov 1909-yil 1-yanvarda Krasnoyarskda ishchi oilasida tugʻilgan. Millati – rus. Toshkent shahridagi oʻrta maktabni tamomlagan.

1930-yilning iyun oyidan Kushka qal’asida joylashgan Qizil Armiyaning 4-togʻli otishmalar polkida vzvod komandiri boʻlib xizmat qilgan. Uning tarkibida Oʻrta Osiyodagi bosmachilarni yoʻq qilish boʻyicha harbiy harakatlarda qatnashgan. 1931-yilning may oyidan boshlab Qizil Armiya Harbiy havo kuchlarining Uzoq Sharqdagi 16-aviatsiya brigadasida bort muhandisi stajyori sifatida xizmat qilishni davom ettiradi. 1931-yil sentyabr oyida Xarlamov oʻqishga kirib, 1932-yilning may oyida Orenburgdagi 3-kuzatuvchi uchuvchilar harbiy maktabini tugatadi.

1932-yil iyun oyidan 1933-yil may oyigacha 68-alohida daryo aviatsiya eskadronida kichik uchuvchi-kuzatuvchi boʻlib xizmat qilgan. Keyin 1933-yilda Parashyut instruktorlari malakasini oshirish kursini tamomlab, 1933-yil iyun oyida Uzoq Sharqdagi 12-alohida dengiz eskadronida kichik uchuvchi-kuzatuvchi – parashyutchi etib tayinlanadi. 1937-yil oktyabrdan 16-dengiz razvedka aviatsiyasi eskadronida shturman, 1938-yil apreldan boshlab Uzoq Sharqdagi 12-yengil bombardimonchi aviatsiya eskadronida shturman boʻlgan. 1938-yildan VKP(b) aʼzosi.

Katta leytenant Vasiliy Xarlamovga SSSR Oliy Kengashi Prezidiumining 1940-yil 7-fevraldagi farmoni bilan qoʻmondonlik topshiriqlarini namunali bajargani, koʻrsatgan jasorati va qahramonligi uchun Sovet Ittifoqi Qahramoni unvoni berilgan. Shuningdek, Lenin ordeni va „Oltin yulduz" medali bilan taqdirlangan.

Vasiliy Xarlamov Leningrad shahrida yashagan. 1986-yilning 23-martida vafot etgan. Sankt-Peterburgda Shimoliy qabristonga dafn etilgan.

Mukofotlari
-----------

* Sovet Ittifoqi Qahramoni (02.07.1940)
* Lenin ordeni (02.07.1940)
* Ikkita Qizil Bayroq ordeni (05.10.1942, 11.6.1947)
* 1-darajali Vatan urushi ordeni (03.11.1985)
* Qizil Yulduz ordeni (3.11.1944)
* Bir qator SSSR medallari.

Manbalar
--------

1. 1 2 3  *Kudryavseva L. Lure V.* Morskie lyotchiki – Geroi Sovetskogo Soyuza. Xarlamov Vasiliy Maksimovich. // Морской сборник. – 2009. – № 5. – S. 83—84.
2. ↑  Ukaz Prezidiuma Verxovnogo Soveta SSSR „O prisvoenii zvaniya Geroy Sovetskogo Soyuza mladshemu komandiru Belogurovu A. I. leytenantu Pinchuk G. S. i starshemu leytenantu Xarlamovu V. M." // Pravda. – 1940, 8 fevralya. – S. 1.
3. ↑  *Fedorov M. R.* Morskoy nekropol Peterburga. – SPb. 2003. – S. 245.

Adabiyotlar
-----------

* Geroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. – M.: Voenizdat, 1988. – T. 2 /Lyubov – Yaщuk/. – 863 s. – 100 000 ekz. – ISBN 5-203-00536-2.
* Varganov Yu. V. Xarlamov Vasiliy Maksimovich // Otchizni vernie sini. Vipuskniki i prepodavateli Voenno-morskoy akademii – Geroi Sovetskogo Soyuza, Geroi Sotsialisticheskogo Truda i Geroi Rossiyskoy Federatsii. Biograficheskiy spravochnik. – SPb.: NPP „Sistema", 2007. – 468 s. – 990 ekz.
* Geroi Sovetskogo Soyuza Voenno-Morskogo Flota. 1937—1945. – M.: Voenizdat, 1977. – S. 438.
* *Plessov K. M.* Lyudi visokogo podviga. – M. 1962. – S. 22-24.
* Slovar biograficheskiy morskoy. – SPb. 2000. – S. 402.

Havolalar
---------

* „Василий Максимович Харламов" (ru). *Герои страны („Heroes of the Country")*. Qaraldi: 2014-yil 3-fevral.